# data[].attributes.headline
سكن سمت (فرع الاعلام)

# data[].attributes.subject
سكن سمت (فرع الاعلام)

# data[].attributes.body
سكنت في هالسكن الصراحه مريح وسكن نساء وفي استقبال اذا احتجتي شي تكلمين المشرفات ومره متعاونات وطيوبات طبعاً بتكون غرفه فرديه لك + حمام ومطبخ مشترك غالباً الي فيه موظفات لكن مريح مره وقريب من عليشه جنبه محطة باص توديك للمترو الازرق + توديك للعليشه طبعاً اسعاره

3200 اقل شي 1000 تأمين اول ما تسكنين ويرجعونه لك اول ما تطلعين من السكن -2200 هذي تدفعينها كل شهر

# data[].attributes.headline
سكن سمت ( فرع الوشام ) 

# data[].attributes.subject
سكن سمت ( فرع الوشام ) 

# data[].attributes.body
سكن مررا حلوو وفيه مشرفات ف الاستقبال وبسرعه يردون عليك لو كلمتيهم وفيه حارس برا بس مو طول الوقت موجود

السكن يبعد عن الجامعه اقل من عشر دقايق ( فرع عليشه ) فيه بقاله وجيم وجلسات ف السطح مررا حلوه وجلسات تحت ف الاستقبال

كل شقه فيها مطبخ مشترك فيه غساله وجفافه ملابس وباقي اشياء المطبخ وكلها مشتركة ( الثلاجه لكل وحده ف غرفتها وحجمها حلو كبيره ) والشقق مافيها صاله جلوس بس غرف وحمامات ومطبخ وطاوله طعام وفيه عامله تجي تنظف المطبخ وتشيل الزباله يوميا ف هذي نقطه مرا حلووه كان المطبخ طول الوقت نظيف

ولو تبغينها تنظف الحمام ب ٥ ريال

غرفتي كانت بحمام مشترك مع بنت وحده ب ٢٣٥٠ والتأمين اول ماسكنت ١٠٠٠

ويعطونك عقد في منصه ايجار ( بدون رسوم ) تقدرين تستفيدين منه

لو عندك سياره السكن موفر مواقف فالبيسمنت بس برسوم شهريه اتوقع ٢٠٠ ريال بس فيه حول السكن مواقف واجد

تجربتي معاهم كانت مررا حلووه ولو طلبتي صيانه بسرعه يردون وتجيك علطول

والحلو فيه مو محددين وقت للدخول والخروج لان لكل وحده بطاقه والباب مايفتح الا فيها

# data[].attributes.headline
سكن التميز يبعد خمس دقائق بالسياره 

# data[].attributes.subject
سكن التميز يبعد خمس دقائق بالسياره 

# data[].attributes.body
مرهه ريحني من ناحية التوصيل يعني ماامزح عادي اصحى قبل المحاضره بربع ساعه البس اصلي اجهز واروح على طول وفيه نفسه السكن سواق اول ترم كان مجاني مع الدفع للسكن ب 3000 بس ثاني ترم 3500 مع السواق

السكن من داخل فيه سبع غرفه كل غرفه يشتركون فيها ثنتين يعني فيها سريرين وفي غرفتين ماستر تقريبا يكونون اغلى البنات الصدق مو دائما صادفت الهادين بس صادقت ناس بالسكن ينحطون على الجرح يبرا اسلوببب ونظافهه

النظافه تكونون متفقين من قبل المطبخ كل وحده تطبخ تنظف مكانها وتغسل مواعينها ونفس الشي الصاله

وكل اسبوع يوم السبت تجي عامله تنظف الشقه كامله بس كانت تعاملها مو ذاك الزود ف لا تحتكون فيها من الاساس

فيه جنب السكن بقاله ومغسله ومطعم والسكن جديد واضح وحلو وفيه مواقف له من داخل اترقع انه بدون رسوم بس نادرا مايكون فاضي

# data[].attributes.body
السكن له اكثر من فرع ، انا جربت ثلاثة منهم ( الاعلام ، العليا ، حطين )

• الاعلام هو الأقرب لعليشة وكان ممتاز وفيه اثنين كتبوا عنه فما بقول شي

• العليا ( فيه ثلاث فالعليا بس فيه واحد منهم اسمه العليا بس الباقي بلس وبلازا ) المهم كان عبارة عن استديوهات يعني غرفة ومطبخية ودورة مياه لك لحالك وكان ممتاز ما واجهت أي مشاكل ابدًا ، مشكلته الوحيدة كانت بعيدة عن الدرعية فما طولت فيه

ما اعرف كم اقل شي بالضبط لكن ما اظن اقل من ٣٠٠٠

• حطين الفرع توه جديد يعني حرفيًا يوم يفتحوه ١٤٤٦ رمضان تقريبًا ، ما ادري هل فيه غرف ولا لان يوم اسكن فيه كان مو كامل مكتمل ووقتها بس كان استديوهات برضو ممتاز جدًا الصدق وقريب من الدرعية مرره يعني اذا نافيه شوارع مسكره بالكثير ١٠ دقايق انتي فالجامعة

بعد ما اعرف كم اقل شب بالضبط لكن اول ما رحت قالوا لي اقل شي عندهم ٤٠٠٠ بس اتوقع ان بعد ما كملوه صار فيه اشياء اقل فتأكدوا

وأي سؤال عنه اسألوا فقروب التليجرام حق السكن وبجاوبكم ان شاء الله

# data[].attributes.body
سكن موظفات وطالبات

قريب من جامعه الملك سعود فرع عليشه العماره تقريبا كل شقه فيها ثلاث او اربع غرف مع مطبخ مع صاله مشترك والحمامات على حسب انك تأخذي فردي او مشترك

سكن يوفر استديو وغرف فرديه

الاستوديو شهري 3800

غرفه فرديه مع حمام خاص شهري2500

غرفه فرديه مع حمام مشترك 2150

مميزات السكن

يوفر مواصلات إلى عليشه ب500شهري وكذلك يوفر مواصلات إلى محطة قطار سار الشرقيه ورسوم التوصيل 10ريال

وكذلك يوفر ذهاب إلى لولو هايبر ماركت كل أسبوع يوم الثلاثاء

يعتبر السكن أمن نوعا ما يوجد حارس طول اليوم

نظافه المكان متوسطه مب حيلل نظيف ولا حيلل وسخ

يوجد بقاله توصل لمده 24ساعه

سلبيات

بنسبه لي سعر مرتفع نوعا ما بنسبه لمستوى المكان ،سكن مختلف من حيث الجنسيات بس الاغلب سعودي ،انترنت المجاني حقهم مب حيل

+966 50 739 2125

# data[].attributes.body
سكن موظفات وطالبات

قريب من جامعه الملك سعود فرع عليشه العماره تقريبا كل شقه فيها ثلاث او اربع غرف مع مطبخ مع صاله مشترك والحمامات على حسب انك تأخذي فردي او مشترك

سكن يوفر استديو وغرف فرديه

الاستوديو شهري 3800

غرفه فرديه مع حمام خاص شهري2500

غرفه فرديه مع حمام مشترك 2150

مميزات السكن

يوفر مواصلات إلى عليشه ب500شهري وكذلك يوفر مواصلات إلى محطة قطار سار الشرقيه ورسوم التوصيل 10ريال

وكذلك يوفر ذهاب إلى لولو هايبر ماركت كل أسبوع يوم الثلاثاء

يعتبر السكن أمن نوعا ما يوجد حارس طول اليوم

نظافه المكان متوسطه مب حيلل نظيف ولا حيلل وسخ

يوجد بقاله توصل لمده 24ساعه

سلبيات

بنسبه لي سعر مرتفع نوعا ما بنسبه لمستوى المكان ،سكن مختلف من حيث الجنسيات بس الاغلب سعودي ،انترنت المجاني حقهم مب حيل

+966 50 739 2125